**10.08.2023(2).**

**E-pasta nosaukums**

Par papildu finansējumu un pacientu apzvanīšanu

**E-pasta teksts**

Valsts apmaksātais medicīniskās palīdzības minimums un valsts obligātā veselības apdrošināšana paredz, ka katram iedzīvotājam ir pieejams primārās aprūpes sniedzējs (ģimenes ārsts), kas pārrauga un koordinē viņu veselības aprūpi. Gadījumos, ja pacients ilglaicīgi nav vērsies ģimenes ārstu praksē vai nesaņem skrīninga izmeklējumus vai vakcināciju, ģimenes ārstu praksei ar šo pacientu jāsazinās. Nacionālais veselības dienests (turpmāk – Dienests) informē, ka ģimenes ārstu praksēm 2023. gada septembra - decembra mēnešiem ir piešķirts papildu finansējums 5 546 785 EUR apmērā, iepriekšminētā pasākuma īstenošanai. Papildu piešķirtais finansējums būs ietverts kapitācijas maksājumā un ģimenes ārstu prakse varēs to izmantot atbilstoši katras konkrētas prakses vajadzībām, piemēram ģimenes ārsta prakses nodarbināto papildus darba laika apmaksai, pienākumu pārstrukturizēšanai prakses personāla starpā, tādējādi, uzlabojot darba organizāciju praksē primāra veselības aprūpes pakalpojuma nodrošināšanai, nepieciešamo informācijas tehnoloģiju vai rīku iegādei, papildu darbinieku piesaistei.

Sakarā ar to, ka papildu piešķirtais finansējums ir jāizmaksā 2023. gadā, par decembra mēnesi tiks izmaksāts avanss.

Papildu finansējums ir paredzēts, lai stiprinātu ģimenes ārstu prakšu kapacitāti un ļautu apzināt pacientus, kuri nav apmeklējuši savu ģimenes ārstu pēdējo trīs gadu laikā, t.i. no 2020. gada 1. janvāra līdz 2023. gada 1. janvārim.

Sakarā ar to, ka papildu piešķirtajam finansējumam ir izvirzīti rezultatīvie rādītāji, ģimenes ārstiem nepieciešams telefoniski sazināties ar visiem savā praksē reģistrētiem pacientiem, kuri nav vērsušies pie sava ģimenes ārsta trīs gadu laikā no 2020. gada 1. janvāra līdz 2023. gada 1. janvārim, aicinot tos uz klātienes vizīti saņemt primāro veselības aprūpes pakalpojumu, kas konkrētajam pacientam nepieciešams ģimenes ārsta ieskatā. Lai sasniegtu izvirzītos rezultatīvos rādītājus, ģimenes ārstam nepieciešams sniegt klātienes konsultācijas vismaz 10-20% no apzvanītiem pacientiem līdz 2023. gada 31. decembrim.

**Dienests šī e-pasta pielikumā sagatavojis Jūsu prakses pacientu sarakstu, kuri nav bijuši pie sava ģimenes ārsta trīs gadu laikā no 2020. gada 1. janvāra līdz 2023. gada 1. janvārim.**

Tā kā pacientu saraksts satur sensitīvus datus, tas tiks nosūtīts šifrētā veidā. Parole tiks nosūtīta uz līgumā norādīto tālruņa numuru. Līgumpartneriem, kuri līgumā norādījuši stacionāro tālruni, lūgums zvanīt uz \_\_\_\_\_\_\_\_\_\_\_\_ (norāda TN) nodaļas tālruni \_\_\_\_\_\_\_\_\_\_\_\_\_\_\_.

**Lūdzam apzināt sarakstā esošos pacientus par viņu veselības stāvokli un nepieciešamajiem profilaktiskajiem pasākumiem veselības uzlabošanai.** Pacientu apzvanīšanu ģimenes ārsts var deleģēt praksē nodarbinātajām personām.

Par katra pacienta apzvanīšanu ir nepieciešams uzrādīt statistisko manipulāciju 60565 - Pie ģimenes ārsta reģistrētas personas, kura nav bijusi pie ģimenes ārsta pēdējo trīs gadu laikā, informēšana par nepieciešamajiem profilaktiskajiem pasākumiem veselības uzlabošanai– 0.00 EUR. Norādīt iepriekšminēto manipulāciju var jau no 2023. gada 1. augusta.

Apzvanot pacientus, tiek izvērtēts vai pacientam ir nepieciešamība saņemt primāro veselības aprūpes pakalpojumu ģimenes ārsta praksē klātienē. Pakalpojumus klātienē ģimenes ārstu prakse sniedz atbilstoši pacienta vajadzībām, piemēram, profilaktiskā apskate, skrīninga izmeklējums, hroniskas slimības diagnostika vai vakcinācija, iespējams, pat visi iepriekšminētie pakalpojumi kopā. Par šāda pacienta apskati nav paredzēta papildu manipulācijas ievade. Talons tiek aizpildīts, analogi kā citās klātienes pieņemšanās ģimenes ārsta praksē.

Reizi mēnesī Dienests vērtēs pielietoto 60565 manipulāciju skaitu un pēctecīgo klātienes apmeklējumu skaitu katrā praksē.